ਪੁਰਾਤਨ ਸਿੰਘ ਸਤਿਗੁਰਾਂ ਦੇ ਹੁਕਮਾਂ ਅਨੁਸਾਰ ਨਿਤਨੇਮ ਵਿਚ ਬੇਅੰਤ ਬਾਣੀਆਂ ਦਾ ਪਾਠ ਕਰਦੇ ਰਹੇ , ਉਸ ਮਰਿਯਾਦਾ ਅਨੁਸਾਰ ਅਜੋਕੇ ਸਮੇ ਵਿਚ ਵੀ ਕਈ ਗੁਰਮੁਖ-ਪਿਆਰੇ, ਨਾਮ-ਰਸੀਏ ਸੰਤ ਮਹਾਪੁਰਖ ਜਿਵੇ ਕਿ ਸਿੰਘ ਸਾਹਿਬ ਜਥੇਦਾਰ ਬਾਬਾ ਗੱਜਣ ਸਿੰਘ ਜੀ, ੧੫ ਵੇਂ ਮੁਖੀ ਸ਼੍ਰੀ ਮਿਸਲ ਸ਼ਹੀਦਾਂ ਤਰਨਾ ਦਲ ਸ਼੍ਰੀ ਬਾਬਾ ਬਕਾਲਾ ਸਾਹਿਬ, ਸੰਤ ਗੁਰਿੰਦਰ ਪਾਲ ਸਿੰਘ ਜੀ ਮੁਖ ਸੇਵਾਦਾਰ ਸਿੱਖ-ਸੰਗਤ ਨਿਊਜ਼ੀਲੈਂਡ ਸਿੰਘ ਸਾਹਿਬ ਜਥੇਦਾਰ ਬਾਬਾ ਅਵਤਾਰ ਸਿੰਘ ਜੀ ਦਲ ਬਾਬਾ ਬਿਧੀਚੰਦ ਜੀ, ਸੰਤ ਗੁਰਦੇਵ ਸਿੰਘ ਜੀ ਗੁਰਦੁਆਰਾ ਸ਼ਹੀਦੀ ਬਾਗ਼ ਸ਼੍ਰੀ ਅਨੰਦਪੁਰ ਸਾਹਿਬ ਆਦਿਕ ਰੱਬ ਦੇ ਪਿਆਰੇ ਕਰਦੇ ਆ ਰਹੇ ਹਨ।

ਕਈ ਗੁਰਬਾਣੀਆਂ ਐਸੀਆਂ ਹਨ, ਜਿਨਾਂ ਦਾ ਨਿਤਨੇਮ ਤਖ਼ਤ ਸੱਚਖੰਡ ਹਜ਼ੂਰ ਸਾਹਿਬ, ਦਲਾਂ ਪੰਥਾ ਸਿੱਖ ਸੰਪ੍ਰਦਾਵਾਂ , ਟਕਸਾਲਾਂ, ਨਿਰਮਲੇ-ਉਦਾਸੀ ਸੰਤਾਂ ਵਿਚ ਹੁੰਦਾ ਹੈ, ਪਾਰ ਏਨਾ ਗੁਰਬਾਣੀਆਂ ਦਾ ਇਕੱਤਰ ਰੂਪ ਦਰਸ਼ਨ ਬਹੁਤ ਵਿਰਲੇ-ਵਿਰਲੇ ਗੁਟਕੇ ਸਾਹਿਬਾ ਵਿਚ ਹੁੰਦਾ ਹੈ ।

ਸੰਗਤਾਂ ਦੀ ਪੁਰਜ਼ੋਰ ਮੰਗ ਅਤੇ ਗੁਰੂ ਨਾਨਕ ਦੇਵ ਜੀ ਦੇ ੫੫੦ ਸਾਲਾ ਪ੍ਰਕਾਸ਼ ਸ਼ਤਾਬਦੀ ਨੂੰ ਮੁੱਖ ਰੱਖ ਕੇ ਸ਼੍ਰੀ ਮਿਸਲ ਸ਼ਹੀਦਾਂ ਤਰਨਾ ਦਲ ਬਾਬਾ ਬਕਾਲਾ ਸਾਹਿਬ, ਸਿੱਖ ਸੰਗਤ ਨਿਊਜ਼ੀਲੈਂਡ ਵਲੋਂ ਇਹ ਅੱਪਲੀਕੈਸ਼ਨ ਤਿਆਰ ਕੀਤੀ ਗਈ ਹੈ।

ਇਸ ਅੱਪਲੀਕੈਸ਼ਨ ਵਿਚ ਜਿੱਥੇ ਨਿਤਨੇਮ ਦੀਆ ਬਾਣੀਆਂ ਅੰਕਿਤ ਕੀਤੀਆਂ ਗਈਆਂ ਹਨ, ਉੱਥੇ ਹੀ ਤਖ਼ਤ ਸ਼੍ਰੀ ਪਟਨਾ ਸਾਹਿਬ ਦੇ ਹੁਕਮਨਾਮੇ ਅਨੁਸਾਰ ਅਤੇ ਸਿੰਘ ਸਾਹਿਬ ਗਿ: ਇਕਬਾਲ ਸਿੰਘ ਜੀ ਪਟਨਾ ਸਾਹਿਬ ਜੀ ਤੀਬਰ -ਈਸ਼ਾ ਅਨੁਸਾਰ ਦਸਮ ਗੁਰੂ ਗ੍ਰੰਥ ਸਾਹਿਬ ਜੀ ਦੀਆ ਅਸਫੋਟਕ ਬਾਣੀਆਂ ਵੀ ਦਰਜ ਕੀਤੀਆਂ ਗਈਆਂ ਹਨ, ਜੋ ਬਾਣੀਆਂ ਤਖ਼ਤ ਸ਼੍ਰੀ ਹਰਿਮੰਦਿਰ ਜੀ ਪਟਨਾ ਸਾਹਿਬ ਵਿਖੇ ਸ਼ੁਸ਼ੋਭਿਤ ਬਾਬਾ ਦੀਪ ਸਿੰਘ ਜੀ ਸ਼ਹੀਦ, ਬਾਬਾ ਸੁੱਖਾ ਸਿੰਘ ਜੀ ਦੁਆਰਾ ਲਿਖੇ ਦਸਮ-ਬਾਣੀ ਦੇ ਸਰੂਪਾਂ ਵਿਚ ਦਰਜ ਹਨ।

ਦਸਮ ਬਾਣੀ ਦੇ ਅੱਖਰਾਂ , ਲਗਾ-ਮਾਤਰਾ, ਪਾਠਾਂ ਦੀ ਸ਼ੁਧਾਈ ਬਾਬਾ ਦੀਪ ਸਿੰਘ ਜੀ ਸ਼ਹੀਦ , ਭਾਈ ਮਨੀ ਸਿੰਘ ਜੀ ਸ਼ਹੀਦ, ਬਾਬਾ ਸੁੱਖਾ ਸਿੰਘ ਜੀ (ਕਲਗੀਧਰ ਜੀ ਦੇ ਨਗਾਰਚੀ), ਬਾਬਾ ਜੀਤ ਸਿੰਘ ਜੀ (ਬਾਬਾ ਦੀਪ ਸਿੰਘ ਜੀ ਦੇ ਲਿਖਾਰੀ-ਸੇਵਕ) ਕੁਝ ਹੋਰ ਲਿਖਤੀ ਅਤੇ ਛਾਪੇ ਦੇ ਸਰੂਪਾ ਤੋਂ ਪੰਥ ਦੇ ਮਹਾਨ ਵਿਦਵਾਨ , ਵਿਦਿਆ-ਮਾਰਤੰਡ

ਨੇ ਕੀਤੀ ਹੈ, ਜਿਨਾਂ ਵਿਚ ਤਰਨਾ ਦਲ ਸ਼੍ਰੀ ਮਿਸਲ ਸ਼ਹੀਦਾਂ ਬਾਬਾ ਬਕਾਲਾ ਸਾਹਿਬ ਦੇ ਪ੍ਰਚਾਰਕ, ਭਾਈ ਨੰਦਲਾਲਿ ਮੁਰਸ਼ਿਦ ਦੇ ਅਦਨੇ ਮੁਰੀਦ ਗਿ: ਗੁਰਵਿੰਦਰ ਸਿੰਘ ਜੀ ਨੰਗਲੀ (ਸ਼੍ਰੀ ਸਰਬਲੋਹ ਬੰਗਾ ਨੰਗਲੀ) ਤਰਨਾ ਦਲ ਸ਼੍ਰੀ ਬਾਬਾ ਬਕਾਲਾ ਸਾਹਿਬ ਜੀ ਦੇ ਪ੍ਰਚਾਰਕ ਗਿ: ਮਹਿਤਾਬ ਸਿੰਘ ਜੀ ਭੰਬੋਈ (ਗੁਰਮਤਿ ਵਿਦਿਆਲਾ ਅਕਾਲ ਬੰਗਾ ਭੰਬੋਈ), ਗਿ: ਹਰਦੀਪ ਸਿੰਘ ਜੀ (ਹਜ਼ੂਰੀ ਟਕਸਾਲ), ਗਿਆਨੀ ਤ੍ਰਿਲੋਚਨ ਸਿੰਘ ਜੀ ਮਹੰਤ (ਹੈੱਡ ਗ੍ਰੰਥੀ ਸ਼੍ਰੀ ਮਿਸਲ ਸ਼ਹੀਦ ਤਰਨਾ ਦਲ ਸ਼੍ਰੀ ਬਾਬਾ ਬਕਾਲਾ ਸਾਹਿਬ) ਸੰਤ ਦਰਸ਼ਨ ਸਿੰਘ ਜੀ ਸ਼ਾਸਤ੍ਰੀ ਬਨਾਰਸ (ਗੁਰਮਤਿ ਵਿਦਿਆਲਾ ਭੈਲ), ਸੰਤ ਜਸਵਿੰਦਰ ਸਿੰਘ ਜੀ (ਕੁਠਾਰੀ ਨਿਰਮਲ ਪੰਚਾਇਤੀ ਅਖਾੜਾ), ਗਿ: ਜਸਵੀਰ ਸਿੰਘ ਜੀ ਕੋਹਾਲਾ (ਵਿੱਦਿਆਰਥੀ ਭਾਈ ਨੰਦਲਾਲ ਜੀ ਗੁਰਮਤਿ ਵਿਦਿਆਲਾ ਸ਼੍ਰੀ ਸਰਬਲੋਹ ਬੁੰਗਾ ਨੰਗਲੀ ਅਤੇ ਗੁਰਮਤਿ ਵਿਦਿਆਲਾ ਸਮਾਧਾਂ ਬਾਬਾ ਨੌਧ ਸਿੰਘ ਜੀ ਚੱਬਾ ), ਗਿ: ਗੁਰਜੰਟ ਸਿੰਘ ਜੀ ਪਟਿਆਲਾ (ਪੁਰਾਤਨ ਗ੍ਰੰਥਾ ਦੇ ਖੋਜੀ) , ਗਿ: ਬੀਰਬਲ ਸਿੰਘ ਜੀ ਸ਼ਹੀਦੀ ਬਾਗ਼ (ਵਿਦਿਆਰਥੀ ਗਿ: ਗੁਰਵਿੰਦਰ ਸਿੰਘ ਜੀ ਨੰਗਲੀ) ਆਦਿਕ ਹਾਜ਼ਿਰ ਰਹੇ।

ਸੋ ਭੁੱਲਣ ਅੰਦਰ ਸਭ ਕੋਈ ਹੈ , ਕਿੱਸੇ ਪ੍ਕਾਰ ਦੀ ਅੱਖਰ, ਲਾਗਾਮਾਤ੍ਰ ਵਿਚ ਕੋਈ ਤਰੁੱਟੀ ਰਹਿ ਗਈ ਹੋਵੇ ਤਾਂ ਆਪਣਾ ਕੀਮਤੀ ਸੁਜਾਹ ਦੇਣ ਦੀ ਖੇਚਲ ਕਰਨਾ।।

ਗੱਜਣ ਸਿੰਘ, ਗੁਰਿੰਦਰ ਪਾਲ ਸਿੰਘ, ਸ਼ਹੀਦੀ ਬਾਗ ਵਾਲੇ ਸੰਤ, ਬਾਬਾ ਅਵਤਾਰ ਸਿੰਘ